RMK ja Statoil otsustasid oma koostööpartneritele jõulukaartide saatmise asemel ühise heategevuskampaania korraldamise traditsiooni jätkata, sest eelmistel aastatel on lastekodudest saadud tagasiside väga positiivne. RMK metskonnad viisid sel nädalal üle Eestimaa asuvasse 36 riiklikku või erainitsiatiivil tegutsevasse laste- ja noortekodusse ligi 150 erinevas mõõdus jõulukuuske, kokku poolteist tonni mandariine ja igale lastekodule  veel kingikoti lauamängude ja teiste mänguasjadega. Kokku toovad Statoil ja RMK oma algatusega jõulurõõmu 1550 Eesti lastekodulapsele.